

***Piliscsaba Város Önkormányzat***

***Képviselő-testületének***

***Humánszolgáltató Bizottsága***

**3/2019.**

**JEGYZŐKÖNYV**

**Készült: Piliscsaba Város Önkormányzat Képviselő-testülete Humánszolgáltató Bizottságának 2019. február 26-án 17 óra 30 perckor megtartott rendes, nyílt ülésén**

**Helye:** Polgármesteri Hivatal Tárgyaló (2081 Piliscsaba, Kinizsi Pál u.1-3.)

**Jelen vannak:** Mocsáry Dezső elnök, Peregovics Zoltánné és Krasznai Gyöngyi külsős tagok

**Tanácskozási joggal van jelen:** Farkas András polgármester,Bácskai Beátaalpolgármester, Nagy Zsolt jegyző, Hamerszkiné Valovics Rozália Szlovák Nemzetiségi Önkormányzat elnöke, Baris Rita jegyzőkönyvvezető, Fekete Magdolna logopédus, Székely Szilvia óvodavezető, László András Ernő Családsegítő intézményvezető, Wágner Péter, Szombatfalvi – Debreczeni Dóra Családsegítő dolgozói

**Mocsáry Dezső:** Tisztelettel köszöntöm Piliscsaba Város Önkormányzat Képviselő-testülete Humánszolgáltató Bizottságának rendes, nyílt ülésén megjelenteket. Megállapítom, hogy a bizottság 5 tagjából 3 fő megjelent, így a bizottság határozatképes. Tázer Mariann elnökhelyettes és Rozovits Ferenc jelezték távollétüket. Az ülést 17 óra 37 perckor megnyitom. A napirendi pontokban változást javaslok, a meghívott vendégeinkre való tekintettel. 1. A Piliscsabai Család- és Gyermekjóléti Szolgálat szakmai program módosításának előkészítése, 2. Családsegítő beszámolója, 3. Fekete Magdolna kérelme, 4. Páduai iskola kérelme, 5. Döntés feladat-ellátási szerződésekről, 6. Az Önkormányzat 2019. évi költségvetés tervezetének tárgyalása és folytatjuk a többivel. Jegyzőkönyv hitelesítésére Krasznai Gyöngyit kérném fel.

Megállapítom, hogy a bizottság **3 igen** szavazattal az ülés napirendjét elfogadta:

***Napirend***

***Tárgy: Előterjesztő***

1. *Fekete Magdolna logopédus kérelme Mocsáry Dezső elnök*
2. *A Páduai Szent Antal Általános Iskola, Gimnázium és Alapfokú*

*Művészeti Iskola kérelme Farkas András elnök*

1. *Döntés feladat-ellátási szerződésekről Mocsáry Dezső elnök*
2. *Az Önkormányzat 2019. évi költségvetés tervezetének tárgyalása*

*(harmadik olvasat) Farkas András polgm.*

1. *A Piliscsabai Család- és Gyermekjóléti Szolgálat 2018. évi*

*munkájáról készült beszámoló elfogadása Farkas András polgm.*

1. *A Piliscsabai Család- és Gyermekjóléti Szolgálat szakmai*

*programjának elfogadásához szükséges döntések meghozatala Farkas András polgm.*

1. *A Védőnői Szolgálat 2018. évi munkájáról készült beszámoló*

*elfogadása Farkas András polgm.*

1. *Beszámoló az idősek nappali ellátásáról Mocsáry Dezső elnök*
2. *A MIKK 2018. évi munkájáról készült beszámoló elfogadása Dr. Szelke László intv.*
3. *A Piliscsabai TANODA 2018. évi tevékenységéről készült beszámoló*

*elfogadása (utánküldés) Mocsáry Dezső elnök*

1. *A Cserkészcsapat beszámolója a 2018. évi tevékenységéről*

*(utánküldés) Mocsáry Dezső elnök*

1. *Civil Alap pályázati kiírás 2019. Mocsáry Dezső elnök*
2. *Helyi Nemzetiségi Önkormányzatokkal kötött együttműködési*

*megállapodások felülvizsgálata Farkas András polgm.*

1. *Testvárvárosi kapcsolatok éves programja (utánküldés) Mocsáry Dezső elnök*
2. *2019. évi szünidei gyermekétkeztetés Mocsáry Dezső elnök*
3. *Beszámoló a lejárt határidejű határozatokról Mocsáry Dezső elnök*
4. *Egyebek*

**1. Napirend**

**Tárgy:** *A Piliscsabai Család- és Gyermekjóléti Szolgálat szakmai programjának elfogadásához szükséges döntések meghozatala*

**Farkas András:** Januári ülésen tárgyalta már a Bizottság a szakmai programot, és a hiányosságokat. Több variáció merült fel a további működésre. Elsőként intézmény nélküli intézmény legyen, de erre jogi megoldást nem találtunk. A második esetben, pedig áthelyezés történne a hivatalba. A harmadik pedig maga az intézményvezető kijelölése lenne. Pályázat kiírása szükséges lenne, ezt tartalmazza az előterjesztés.

**Nagy Zsolt:** Ha a harmadik megoldást választjuk, akkor az egy tiszta helyzetet teremt. Az a javaslat született, hogy a polgármester úr vizsgálja ki, hogy az eset számok, hogy állnak össze. Rendelet előírja, hogy családsegítőnek kell lennie az intézményvezetőnek. Addig a szakmai programmal sem tudunk tovább lépni, amíg ebben döntés nem születik.

**Mocsáry Dezső:** A szakmai program része a szervezeti egység megállapítása is. Összeségében két dolog amit meg kell vizsgálni. A jelentés szerint 63 család van, aki a családsegítővel kapcsolatban van. Ennek a megléte még nem bizonyított. Ez egy bemondott adat, ami lehet, hogy így van, de ezt meg kell vizsgálni, mert ez nagy növekedés az eddigiekhez képest. A másik dolog, hogy a három főből, az egyik főnek a végzettsége nem felel meg a családsegítő betöltésére. Ezt az egy főt, más munkakörben kell alkalmazni, akkor már nincs kötelezettsége az Önkormányzatnak, mert két fő lesz a továbbiakban. Jelen pillanatban ezt a két dolgot kell megnéznünk.

**Nagy Zsolt:** Abban az esetben ha ténylegesen 60 vagy 50 feletti esetszám az igaz, akkor a három fő indokolt. A munkáltató adhat egy felmentést a végzettség alól, ez is egy lehetőség.

**Mocsáry Dezső:** De van egy olyan lehetőség is, hogy az előzőeket vesszük figyelembe. Jelenleg két fő rendelkezik szakképzettséggel. Jelenleg nem áll rendelkezésünkre olyan információ, amely alapján el tudnánk dönteni, hogy melyik irányba induljunk el.

**Farkas András:** Érkezett a Péter részére egy nyilatkozat, hogy 2024. február 22-ig megszerzi a képesítést. Akkor gondolom ennek nincs akadálya, hogy az esetszámokkal a beszámolótokat kiegészítsétek.

**László András Ernő:** Akkor ezt majd megvizsgáljuk.

**Mocsáry Dezső:** Nem majd, hanem most kellene a dokumentum, hogy a holnapi napon a polgármesternek át lehessen adni. Ehhez a napi rendhez van még valakinek hozzászólni valója?

**Krasznai Gyöngyi:** Nekem az a véleményem, hogy ezt a mostani családsegítőt meg kellene tartani, ha át teszünk ide – oda embereket, akkor szétesik az egész. Van erre határidő?

**Nagy Zsolt:** Egyenlőre nincs. Informális módon hívták erre fel a figyelmünket. Ha nem történik semmi, akkor május környékén jön majd a kormányhivataltól a megkeresés.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzata Képviselő-testülete**

**Humánszolgáltató Bizottságának**

**75/2019. (II. 26.) számú határozata**

**a Család és- Gyermekjóléti Szolgálatról**

Piliscsaba Város Önkormányzat Képviselő-testületének Humánszolgáltató Bizottsága felkéri a Polgármester Urat, hogy ellenőrizze a 63 család valós meglétét, és tájékoztassa a bizottságot az adatokról.

Határidő: következő bizottsági ülés

Felelős: Polgármester

**2. Napirend**

**Tárgy:** *A Piliscsabai Család- és Gyermekjóléti Szolgálat 2018. évi munkájáról készült beszámoló elfogadása*

**Farkas András:** Átadom a szót a beszámoló készítőjének ,kérlek röviden ismertesd András.

**László András Ernő:** Néhány adatot szeretnék kiemelni az előző évből, az élelmiszer adomány osztás hatására 10 hónap alatt 1520 család részesült adományban, átlagban napi 6 család kapott adományt. Ügyfélfogadási rendet, terep munkát, adminisztrációs háttér munkát továbbra is biztosítanunk kell emellett. Az elmúlt évben megemelkedett azoknak az eseteknek a száma, akik nem a megszokott esetkörből kerültek ki. Tavaly 22 család esetét sikeresen lezártuk. Ezekben az esetekben a visszaesés lehetősége nagy. Piliscsaba a járásban a legsúlyosabb esetekkel rendelkezik. Csak viszonyítás miatt mondom, hogy Pilisvörösváron dupla lakosság van, mégis fele annyi az esetek száma.

**Mocsáry Dezső**: Tavaly volt lehetőség arra, hogy az adományosztás kapcsán tudtunk vásárolni egy autót. Ez a szolgálat munkáját segíti. Kérdezném, hogy ennek az autónak a kihasználtsága mekkora? Lenne e még igény arra, hogy többet használják?

**László András Ernő:** Az időkeret, amikor nálunk van az autó az maximális. Szükség lenne még több időre, a családlátogatások kapcsán. Köszönettel fogadjuk, ha kapunk még időkeret bővítést.

**Mocsáry Dezső**: Hivatalosan ez a családsegítő munkáját kell, hogy segítse, és arra lett vásárolva. A másik kérdésem, hogy a 63 család, az eddigiekhez képest 50 % - os emelkedést jelent. Ez van akkora %, hogy mindenképpen egy kis kifejtést igényel. Korábban ez 40 körüli volt, két évvel ezelőtt.

**Szombatfalvi – Debreczeni Dóra:** Azáltal, hogy elindult az adományosztás, ténylegesen több családdal kerültünk kapcsolatba. Ezért a megerősödött kapcsolat miatt lett ekkora ez az esetszám. Könnyebben kérnek segítséget, mint korábban.

**Mocsáry Dezső**: Ez akkor annyit jelent, hogy az ellátotti kör bővült. A korábban mélyszegénységben élők vették igénybe a családsegítők munkáját, de akkor ez bővült egy újabb körrel. Nem egy településrészre korlátozódik, ugye? Erről kellene egy kimutatás, hogy a település részek arányában ez, hogy oszlik el. Mert készült egy szociális térkép is, ami előre jelezte, hogy várható egy ilyenfajta demográfiai változás is be fog következni. Mi a helyzet a védelembe vett gyerekekkel?

**László András Ernő:** A központ munkájába mi is bekapcsolódunk, ezért van benne a beszámolóban a védelembe vett gyerekek száma.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**76/2019. (II. 26.) számú határozata**

**a Családsegítő és Gyermekjóléti Szolgálat 2018. évi beszámolójának elfogadásáról**

Piliscsaba Város Önkormányzat Képviselő-testületének Humánszolgáltató Bizottsága elfogadja és elfogadásra javasolja a Képviselő-testület részére a Családsegítő és Gyermekjóléti Szolgálat 2018. évi tevékenységéről szóló beszámolóját.

Határidő: azonnal

Felelős: elnök

***László András Ernő, Szombatfalvi - Debreczeni Dóra és Wágner Péter 18 óra 07 perckor távoztak.***

**3. Napirend**

**Tárgy:** *Fekete Magdolna logopédus kérelme*

**Mocsáry Dezső**: Üdvözöljük körünkben, és át is adnám a szót Fekete Magdolnának.

**Fekete Magdolna:** Várakozáson felüli, és minden eddiginél több munkám van. Én azt mondom, hogy hála istennek, nagyon szeretem a munkámat. De egyre több a gyerek, aki segítségre szorul. Év elején fel szoktam venni 30 gyereket, de szoktak lemorzsolódni, de most nem igy történt. Most is jött két gyerek, védőnői ajánlásra. Azt láttam, hogy többlet feladatot jelent. Valóban igaz, hogy én ezt az óra díjat kértem, de 2007. óta már itt dolgozom, ezért is kérnék emelést. Illetve van e arra lehetőség, hogy minden évben ne kelljen pályáznom. És akkor én is tudom, és a szülők is, hogy ide kötelezem el magam.

**Nagy Zsolt:** A tavalyi pályázaton változtatni nem tudunk, akkor lennénk támadhatóak, ha ezt meg tennénk. Bírálati tényező volt az óra díj is. Ha több a munkamennyiség, ami nem kötött a szerződésben, az az óraszám. Ezen lehet változtatni. most heti 12. Ezen lehet bővíteni. Határozatlan időre ha kötünk szerződést, akkor nincs jogi akadálya. Viszont bizonyos feltételek bekövetkeztekor, bármelyik fél felmondhatja. Ez 30 nap, ha jól emlékszem. Ennek is vannak hátul ütői.

**Farkas András:** Jogi akadálya van, mert ha mi megemeljük a díjat, akkor a másik két ajánlatot adó jogosan támadhatna minket. Meg kell várni míg lejár a szerződés.

**Mocsáry Dezső**: Mennyi időt vesz igénybe egy-egy beszédhibának a korrigálása?

**Fekete Magdolna:** Van most olyan gyerek akinek 14 beszédhibája van. A gyerek mentális képességeitől és a szülőtől is függ. De évekről beszélhetünk. Minimum 2 év.

**Mocsáry Dezső**: Ezért sem kell egy évre szerződést kötni. A pályázatot 3 évre kellene kiírni, akkor van reális esélye, hogy az eredmény is szembetűnő legyen.

**Fekete Magdolna:** Ma 18 gyerekkel foglalkoztam, ez a csúcs. A Hauckba és a Jókaiba is járok. Két óra plusz még segítene a helyzeten.

**Mocsáry Dezső**: Következő pályázat kiírásakor figyelembe kell venni a növekedett gyereklétszámot.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzata Képviselő-testülete**

**Humánszolgáltató Bizottságának**

**77/2019. (II. 26.) számú határozata**

**a logopédiai szerződés módosításáról**

Piliscsaba Város Önkormányzat Képviselő-testületének Humánszolgáltató Bizottsága nem javasolja a Képviselő-testület részére, hogy módosítsa a **Fekete Magdolna** (2097 Pilisborosjenő, Szent Donát utca 83.) logopédussal kötött jelenlegi megbízási szerződést. A Bizottság továbbá javasolja a Képviselő-testület részére, hogy a logopédiai feladat ellátásáról szóló szerződés megkötésére irányuló pályázat a 2019/20-as tanévtől három évre kerüljön kiírásra heti 14 óra időtartamra.

Határidő: azonnal

Felelős: Polgármester

**4. Napirend**

**Tárgy:** *A Páduai Szent Antal Általános Iskola, Gimnázium és Alapfokú Művészeti Iskola kérelme*

**Mocsáry Dezső**: Az iskola beruházásokhoz kér támogatást. Ebből én egyet tartanék támogathatónak, a konyha biztonságos üzemeltetését. Hiszen önkormányzati feladat a gyermekétkeztetés.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzata Képviselő-testülete**

**Humánszolgáltató Bizottságának**

**78/2019. (II. 26.) számú határozata**

**A Páduai Szent Antal Általános Iskola, Gimnázium és Alapfokú Művészeti Iskola kérelméről**

Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testület részére, hogy a Páduai Szent Antal Iskola - kérelmében megnevezett konyha biztonságos üzemeltetése céljára 2 millió forint - támogatásban részesüljön a 2019. évi költségvetésből.

Határidő: azonnal

Felelős: Polgármester

***Farkas András 18 óra 26 perckor távozott.***

**5. Napirend**

**Tárgy:** *Döntés feladat-ellátási szerződésekről*

**Mocsáry Dezső**: Házi segítség nyújtásra és idősek nappali ellátására vonatkozó szerződésekről beszélünk. Valamint a szociális étkeztetés biztosításáról. Házi segítségnyújtást egyrészt az IRMÁK-kal, másrészt a SILÓ- val kötöttünk. Az idősek nappali ellátást az IRMÁK, szociális étkezésre szerződés tervezetet szintén a SILÓ- val, jobban mondva az Országos Egyházzal köthetünk. Ez a szerződés tervezet már elment az Egyházhoz. Szinte biztos, hogy pozitív lesz a válasz. A másik kettő jól elő van készítve. A szociális keret kb. 41 %-os csökkenése miatt szerződésmódosításra kényszerülünk. Az eddigi összeg csökkeni fog. A SILÓ egy sávos beosztást készített, annak megfelelően fog alakulni a térítési díjuk. Én ebből a táblázatból indulnék ki, a teljes önköltség 1,5 szerese, mint az előző évben ami volt. 3800 Ft amiből ki lehet indulni. 200 vagy 250 ezer Ft-os támogatás, ami elfogadható lenne számomra. Ennek az elfogadását javaslom. 500 ezer forintra biztosan nem fogunk tudni szerződni. Eddig 15 főt vállaltak, én 10 főt mondtam nekik, az menni fog 250 ezer forinttal. Ez fér bele jelenleg a költségvetésünkbe. Így az ellátotti kör sem változna.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzata Képviselő-testülete**

**Humánszolgáltató Bizottságának**

**79/2019. (II. 26.) számú határozata**

**a házi segítségnyújtásra kötött** **módosított feladat-ellátási szerződésekről**

Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testület részére, hogy módosítsa a **házi segítségnyújtásra** kötendő feladat-ellátási szerződéseket, **az IRMÁK Nonprofit Kft-vel és a SILÓ Evangélikus Szeretetszolgálattal,** azzal a lényegi változtatással, hogy az önkormányzati hozzájárulás jelenlegi összegét 500.000,- Ft/ellátott helyett – a lecsökkentett állami támogatás miatt – 250.000,- Ft/ellátottra szükséges csökkenteni 2019. március 15. napjától. Továbbá az IRMÁK Kft - vel a kötelezett ellátotti létszámot 10 főre maximalizáljuk.

A fenti szolgáltatás fedezete az Önkormányzat 2019. évi költségvetésének szociális kiadások sora.

Határidő: azonnal

Felelős: Elnök

**Piliscsaba Város Önkormányzata Képviselő-testülete**

**Humánszolgáltató Bizottságának**

**80/2019. (II. 26.) számú határozata**

**az idősek nappali ellátására kötött** **módosított feladat-ellátási szerződésről**

Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testület részére, hogy módosítsa az **idősek nappali ellátására** 2016. december 15. napján kötött feladat-ellátási szerződést, **az IRMÁK Nonprofit Kft-vel,** azzal a lényegi változtatással, hogy az önkormányzati hozzájárulás jelenlegi összegét 3.783.000,- Ft/év helyett – a lecsökkentett állami támogatás miatt – 3.000.000,- Ft/év szükséges csökkenteni 2019. március 15. napjától.

A fenti szolgáltatás fedezete az Önkormányzat 2019. évi költségvetésének szociális kiadások sora.

Határidő: azonnal

Felelős: Elnök

**6. Napirend**

**Tárgy:** *Az Önkormányzat 2019. évi költségvetés tervezetének tárgyalása (harmadik olvasat)*

**Mocsáry Dezső**: Az egész költségvetés itt van előttünk, de én nem kívánom itt az egészet átnézni, elég, ha csak a Bizottságra vonatkozó részt nézzük át. A MIKK – kel kapcsolattal lennének kérdéseim. Volt egy határozata a Testületnek még decemberben, egy kommunikációs munkacsoport létre hozása kapcsán. Kompetenciák, felelősségi körökkel kapcsolatban javaslatot tesz az Önkormányzatnak januárban. Ez a munkacsoport a mai napig nem jött össze. Ezen kívül a Piliscsabai Polgár részére 4,5 millió forint, a BK Tv részére 6,3 millió forintos összeg, ez összesen 11 millió forint. Kiegészítő melléklet, szolgáltatási kiadások táblázatban szerepelnek. Az ár-érték arány megfelel e, ebben nem vagyok biztos. Mit kap ezért Piliscsaba lakossága?

**Nagy Zsolt:** Ha jól emlékszem a Sólyom Ágival még hosszú a szerződésünk. A BK tv-vel pedig úgy tudom, hogy most küldtünk ki árajánlatkérést.

**Bácskai Beáta:** Attól függ, mit akarunk adni a lakosságnak. Pl. Pilisvörösváron több éve fizetős az újság. Ma beszéltünk a vezetői megbeszélésen erről a munkacsoportról. Nem mondta az András, hogy mikorra tervezi. Nekem nem volt világos, hogy miért mondta, hogy miattam nem ült össze a csoport, mert én akadályoztatva voltam. A kommunikációban problémák számomra továbbra azok lesznek, mint a visszaellenőrzés, teljesítés visszaigazolás. Mert ha nincs élő adás, akkor nem kell érte fizetni. Fontos, hogy a szerződésben ez pontosan rögzítve legyen, ne kelljen e miatt bíróságra járni. Most vagyunk abban a helyzetben, hogy a szerződés elfogadása előtt mi határozzuk meg a szerződés azon feltételeit, amivel egyértelművé válik, hogy amikor nem fizetünk, akkor miért nem fizetünk.

**Mocsáry Dezső**: Én kíváncsi volnék, hogy a Testületi ülés közvetítésén kívül mit ad még a lakosságnak. Kíváncsi lennék, hogy mennyi a műsoridő, és mekkora a nézettség.

**Nagy Zsolt:** Közmeghallgatásra jöttek, a városi ünnepségekre jönnek, Polgármesterrel felvesznek tájékoztatót, és riportokat csinálnak egy-két nevesebb emberrel.

**Bácskai Beáta:** Véleményem szerint akkor arra a kommunikációs munkacsoportra szükség lenne, és az első ülésre akkor ezeket az adatokat kérjük be.

**Hamerszkiné Valovics Rozália:** A nézettséghez viszont tudni kell, hogy ez a csatorna ez működő képes e. Mert az interneten fent vannak. Sokféle szolgáltató van, de lehet, hogy azért nem nézik, mert nincs is ez a csatorna.

**Mocsáry Dezső**: Ez egy helyi adottság. Engem az érdekel, hogy a BK tv-nek mekkora a nézettsége Piliscsabán. Hogy miért nem tudják nézni, az nem érdekel. Egyáltalán nézhető e, az érdekel.

**Bácskai Beáta:** Az önkormányzati tévét fenntartani csak nagyon gazdag városok tarthatnak fent. Ha megkapjuk az információt, akkor a mi felelősségünk, hogy tájékoztassuk a lakosságot. Mindenképpen kellene egy mérés, mert lehet, hogy az jönne ki a felmérésből, hogy „mi környezetvédők vagyunk, nem kérünk több papírt, és elolvassuk az interneten az újságot.” persze ettől még mondhatjuk, hogy minden nyugdíjasnak jár. És akkor kivédjük azt, hogy ahhoz is eljut, akinek nincs internete.

**Krasznai Gyöngyi:** Én azt szeretném megkérdezni, hogy az iskolaorvosra látom, hogy nincs semmi betervezve. Tavaly is azért vállalták el, mert kiegészítettük a fizetést.

**Mocsáry Dezső**: 1.216 ezer forint be van tervezve. Ez kötelező feladat.

**Székely Szilvia:** A Polgár újsághoz lenne egy gondolatom. Az óvodai beiratkozást én átküldtem e-mail-ben, hogy minél hamarabb megjelenjen. Volt egy levélváltásunk, és nem rakta be az időpontokat. Rákérdeztem, hogy a Szent László ovit miért tette bele, mert ebből félreértések lesznek. Azt a választ kaptam, hogy nem fért bele. Most égni fognak a vonalak, és úton-útfélen kérdezni fogják, hogy miért nem kapnak megfelelő tájékoztatást.

**Mocsáry Dezső**: A Mikk- kel kapcsolatban, a rendezvények között 4,6 millió forint van betervezve, a táblázatban viszont 3,1 millió forint szerepel. Bérleti díjaknál 400 ezer forint van, én úgy tudom, hogy csak egy alkalommal van sátorbérlés 200 ezer forinttal. Másik kérdés, hogy 46 dolgozó van az óvónők között.

**Székely Szilvia:** Óvónő összesen 25 fő van. És egy gyógypedagógus.

**Mocsáry Dezső**: Nagy a munkaerő elszippantás. Jelen pillanatban a bér, amit mi adni tudunk, kevés.

**Székely Szilvia:** Nálunk eltérítés sincs, tehát aki jobb, annak nem lehet többet adni. Nem lehet kiemelni, jutalmazni. Mindenki egyformán kap. A nemzetiségi óvodapedagógusok bérét megemelték, ott most kicsit jobb a helyzet. Vörösvár és Solymár ráígér – hogy mennyit nem tudom - , és szeretnék más jellegű kiegészítésekkel motiválni a dolgozókat.

**Nagy Zsolt:** Igen ezt jól mondta Szilvi, a közalkalmazotti bértábla szerint nem lehet eltéríteni. A pedagógus bértábla szerint lehet csak.

**Székely Szilvia:** A dajka, a pedagógiai asszisztens és az óvoda titkár közalkalmazott. Ők bérminimumon vannak. Egy egyetemet végzett pedagógus 5600,- Ft- al kap többet, mint a dajka. És túl kell esni a minősítésen, és egész más a felelősség. Érezhető a bérfeszültség. A középfokú végzettségű óvónő pedig annyit keres, mint a dajka.

**Mocsáry Dezső**: Mennyi a helyi dolgozó? Mert nekik mindegy hogy hova jár be. Őket érinti a legjobban a váltás.

**Székely Szilvia:** ¼-e a dolgozóknak bejárós. Most is volt rá példa, aki elment felső fokú német nyelvvizsgával, háromszor annyi bérért egy multi céghez üzletkötőnek.

**Mocsáry Dezső**: 4-5 pedagógusra lehet számítani akik elmennek szerintem. Ez hosszú távú koncepciót kíván. Itt a hivatalban és a Piviben is ez a helyzet.

**Nagy Zsolt:** Ez itt is probléma a középfokú végzettségűeknél, személyi bért kellett megállapítanom, hogy bruttó 203.000,- Ft legyen a fizetésük, és meghaladja a bérminimumot. 134.000,- Ft-ot jelent nettóban. 5-6 dolgozót érintett. Most átmeneti bérkompenzáció jelent meg az önkormányzati dolgozóknak. De csak idénre szól. A középfokú végzettségűeknek tesz hozzá valamennyit. Gyakorlatilag a közalkalmazotti és középfokú tisztviselők bértábláját is felülírta a bérminimum emelkedése. Sőt a felsőfokú tisztviselőnek is igen korosnak kell lennie, hogy ne érje fölül a bérminimum a bérét.

**Mocsáry Dezső**: Lehetne kérni Szilvi tőled, mint óvodavezetőtől, egy olyan tervezetet, hogy mi lenne az a forrásigény, amivel a versenyben való maradást biztosítani tudná Piliscsaba.

**Székely Szilvia:** Igen.

**Mocsáry Dezső**: Kérdésem még, hogy miért kell a Globamax - nak 2,5 millió forintot kifizetni? Miért nem jó ha kéz felemeléssel szavazunk?

**Bácskai Beáta:** Arról volt szó, hogy így könnyebb a jegyzőkönyvírás. Ezt én nem tudom, hogy így van e.

**Nagy Zsolt:** A tv-seknek könnyebb, mert automatán vezényli a kamerákat a rendszer.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**81/2019. (II. 26.) számú határozata**

**az Önkormányzat és intézményei 2019. évi költségvetésének tervezetéről**

Piliscsaba Város Önkormányzat Képviselő-testülete Humánszolgáltató Bizottsága a 2019. évi költségvetési rendelet tervezethez az alábbiakat javasolja:

* a gazdasági osztályvezető a MIKK intézményvezetőjével egyeztesse és ellenőrizze a sátor bérleti díjat

Egyebekben elfogadja és elfogadásra javasolja a Képviselő-testület részére.

Határidő: azonnal

Felelős: Polgármester

**7. Napirend**

**Tárgy:** *A Védőnői Szolgálat 2018. évi munkájáról készült beszámoló elfogadása*

**Krasznai Gyöngyi:** A 2018. évben bevezetett szülői kérdő ívek miatt megnövekedett a védőnői szolgálat munkája. Ez azt jelenti, hogy 1, 2, 4, 6, 9, 12, 15, 18 hónaposan aztán 2, 3, 4, 5, 6 évesen, aki 7 évesen még nem megy iskolába annak is meg kell csinálni, minden alkalommal egy A4-es lapot kitölteni a szülőknek. Ezt megint csak a tanácsadóban kell elvégezni. Ez indokolja a tanácsadóban megnövekedett esetek számát. 103 szülésünk volt. 2004 óta dolgozom itt, azóta ez a szám 100 fölé nem emelkedett. A születés számok fokozatosan nőnek.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**82/2019. (II. 26.) számú határozata**

**a Védőnői Szolgálat 2018. évi beszámolójának elfogadásáról**

Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testületnek, hogy a Védőnői Szolgálat munkájáról szóló 2018. évi beszámolót fogadja el.

Határidő: azonnal

Felelős: elnök

**8. Napirend**

**Tárgy:** *Beszámoló az idősek nappali ellátásáról*

**Mocsáry Dezső:** Megkaptuk a beszámolót, aki elfogadja jelezze.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**83/2019. (II. 26.) számú határozata**

**az idősek nappali ellátásáról**

Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testületnek, hogy az IRMÁK Kft. idősek nappali ellátásáról szóló 2018. évi beszámolót fogadja el.

Határidő: azonnal

Felelős: elnök

**9. Napirend**

**Tárgy:** *A MIKK 2018. évi munkájáról készült beszámoló elfogadása*

**Mocsáry Dezső:** Mivel Szelke László nincs itt, ezért ezt nem kívánom tárgyalni.

**10. Napirend**

**Tárgy:** *A Piliscsabai TANODA 2018. évi tevékenységéről készült beszámoló elfogadása (utánküldés)*

**Mocsáry Dezső:** A Tanoda megküldte a beszámolóját. Egy kérdés van, a Tanoda jelenleg 23 tanulóval dolgozik. És maikor ők a pályázatot beadták, akkor az volt a feltétel, hogy 30 főre kell emelni a létszámot.

**Nagy Zsolt:** Amikor pályáztak, akkor derült ki, hogy HH- s és HHH- s gyerek kevesebb van mint amennyit ők bevállaltak. Alapból a jogszabály szerint a HH – s gyerekeknek több jár a kedvezményekből. Pl. a szünidei gyermekétkeztetés nekik ingyenes, míg a rendszeres gyermekvédelmi kedvezményben részesülőknek az önkormányzat által adható. Mégis a szülők részéről ez a minősítés degradáló jellegű, ezért nem szívesen veszik. Az önkormányzat csak ott kapcsolódik be a munkába, hogy bérbe adtunk nekik egy helyiséget. Ezzel támogatjuk őket.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**84/2019. (II. 26.) számú határozata**

**a piliscsabai Tanoda 2018. évi munkájáról készült beszámoló elfogadásáról**

Piliscsaba Város Önkormányzat Képviselő-testületének Humánszolgáltató Bizottsága elfogadja és a Képviselő-testület részére elfogadásra javasolja a piliscsabai Tanoda beszámolóját a határozat 1. számú melléklete szerint tartalommal.

Határidő: azonnal

Felelős: elnök

**11. Napirend**

**Tárgy:** *A Cserkészcsapat beszámolója a 2018. évi tevékenységéről (utánküldés)*

**Mocsáry Dezső:** 11 csoport van,150 cserkész vett részt a két napos programban.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**85/2019. (II. 26.) számú határozata**

**A Cserkészcsapat 2018. évi munkájáról készült beszámoló elfogadásáról**

Piliscsaba Város Önkormányzat Képviselő-testületének Humánszolgáltató Bizottsága elfogadja és a Képviselő-testület részére elfogadásra javasolja a piliscsabai Cserkészcsapat beszámolóját a határozat 1. számú melléklete szerint tartalommal.

Határidő: azonnal

Felelős: elnök

**12. Napirend**

**Tárgy:** *Civil Alap pályázati kiírás 2019.*

**Mocsáry Dezső:** Gyakorlatilag a tavalyi kiírás lett aktualizálva. Feltételek, önrész nem változott. Március 12-én lesz Testületi ülés, akkor tudjuk elfogadni. Határideje 2019. április 26. lehet. Ad - Hoc Bizottság javasolt tagjai: Alpolgármester, Polgármester.

**Bácskai Beáta:** Nagyban megkönnyítenénk, a pályázok dolgát, ha elektronikusan is be lehetne adni a dokumentumokat. Esetleg azzal lehet még kiegészíteni, hogy ha közösségi programot hoz létre, pl. játszótér felújítás. pl. a PIVI kifizeti a festék költséget. Ha nem elég a pénz.

**Nagy Zsolt:** Elektronikusan szinte minden cégbírósági dokumentum elérhető. Ennek nincs akadálya. E-mail-ben viszont nem, csak ügyfélkapus regisztrációval küldhető be iratanyag.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**86/2019. (II. 26.) számú határozata**

**Civil Alap pályázat 2019. kiírásáról**

1. **1.** Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testület részére, hogy a piliscsabai civil szervezetek Civil Alapból történő támogatására vonatkozó, az 1. számú mellékletben található pályázati felhívást fogadja el és tegye közzé.
2. A pályázatok beadási határideje: 2019. április 26.

A pályázatok elbírálásának határideje: 2019. május 15.

**2.** Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testület részére, hogy hozzon létre ad - hoc bizottságot a pályázatok előzetes vizsgálatának, bírálatának feladataira.

Ad - Hoc Bizottság javasolt tagjai:

* Humánszolgáltató Bizottság elnöke – Mocsáry Dezső
* Pénzügyi, Ügyrendi és Településfejlesztési Bizottság elnöke - Styevola István
* Alpolgármester
* Polgármester

III. A pályázat kötelezően csatolandó mellékleteinek jegyzékében kérjük javítani a 24. sorban Az előző lezárt évi (2016. évi) számviteli beszámolót 2017. évre.

Határidő: azonnal

Felelős: elnök

**13. Napirend**

**Tárgy:** *Helyi Nemzetiségi Önkormányzatokkal kötött együttműködési megállapodások felülvizsgálata*

**Mocsáry Dezső:** Ezt minden évben felül kell vizsgálni.

**Nagy Zsolt**: Két hiányosságunk van, helyiség probléma, és a hivatali jelenlét. Eddig hárman voltunk, akik a képesítés szerint megfeleltünk, annak, hogy törvényességi felügyeletet biztosítsunk. Ebben a hónapban Helgert Mariann távozik, így aljegyző úrral ezt újra kell gondolnunk. A helyiség kérdésére nem tisztem, hogy alternatívát mondjak. A kisebbségektől változtatás nem érkezett az együttműködési megállapodásokhoz.

**Mocsáry Dezső:** A volt CIB helyiséggel lehet kezdeni valamit?

**Nagy Zsolt**: Pénzintézeteket kerestünk meg, feltettük az ingatlan.com- ra is, de jelentkező nem lett. Ötlet pályázatra, értékelhető ötlet nem jött. Úgy tudom, hogy a Polgármester Úr a PÜB ülésre ezzel előterjesztéssel készül.

**Bácskai Beáta:** Én továbbra is azt mondom, hogy az üvegfalon átkiabálós ügyfélszolgálat nem XXI. századi. Egy 80 éves néni ha bejön ügyet intézni, én minimum oda tennék egy széket. Az ügyfélszolgálatot európaivá, korszerűvé kell tenni. Én ezt maximálisan támogatom. Cserébe itt felszabadulnának helyek a nemzetiségeknek.

**Nagy Zsolt**: Nekem is ez volt az eredeti ötletem. A történetnek ott lett vége, hogy a városüzemeltetés vezetője elkezdte mondani az összegeket, hogy szerinte mennyibe kerülne, ez milliós összegre rúgott.

**Mocsáry Dezső:** Kellene egy koncepció erre. Jegyző úr írja le.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**87/2019. (II. 26.) számú határozata**

**Piliscsaba Szlovák Nemzetiségi Önkormányzat Képviselő-testületével kötendő együttműködési megállapodásról**

Piliscsaba Város Önkormányzat Képviselő-testületének Humánszolgáltató Bizottsága a nemzetiségek jogairól szóló 2011. évi CLXXIX. törvény 80. § (2) bekezdésére figyelemmel javasolja a Képviselő-testületnek Piliscsaba Szlovák Nemzetiségi Önkormányzat Képviselő-testületével az együttműködési megállapodás elfogadását az előterjesztés **1. számú melléklete** szerinti tartalommal.

Határidő: azonnal

Felelős: elnök

**Piliscsaba Város Önkormányzat Képviselő-testülete**

**Humánszolgáltató Bizottságának**

**88/2019. (II. 26.) számú határozata**

**Piliscsaba Német Nemzetiségi Önkormányzat Képviselő-testületével kötendő együttműködési megállapodásról**

Piliscsaba Város Önkormányzat Képviselő-testületének Humánszolgáltató Bizottsága a nemzetiségek jogairól szóló 2011. évi CLXXIX. törvény 80. § (2) bekezdésére figyelemmel javasolja a Képviselő-testületnek Piliscsaba Német Nemzetiségi Önkormányzat Képviselő-testületével az együttműködési megállapodás elfogadását az előterjesztés **2. számú melléklete** szerinti tartalommal.

Határidő: azonnal

Felelős: elnök

**Piliscsaba Város Önkormányzat Képviselő-testülete**

**Humánszolgáltató Bizottságának**

**89/2019. (II. 26.) számú határozata**

**Piliscsaba Roma Nemzetiségi Önkormányzat Képviselő-testületével kötendő együttműködési megállapodásról**

Piliscsaba Város Önkormányzat Képviselő-testületének Humánszolgáltató Bizottsága a nemzetiségek jogairól szóló 2011. évi CLXXIX. törvény 80. § (2) bekezdésére figyelemmel javasolja a Képviselő-testületnek Piliscsaba Roma Nemzetiségi Önkormányzat Képviselő-testületével az együttműködési megállapodás elfogadását az előterjesztés **3. számú melléklete** szerinti tartalommal.

Határidő: azonnal

Felelős: elnök

**14. Napirend**

**Tárgy:** *2019. évi szünidei gyermekétkeztetés*

**Nagy Zsolt:** Gyakorlatilag az elmúlt évhez hasonlóan próbáljuk abszolválni a feladatot.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**91/2019. (II. 26.) számú határozata**

**a gyermekek szünidei étkeztetéséről**

Piliscsaba Város Önkormányzat Képviselő-testületének Humánszolgáltató Bizottsága javasolja a Képviselő-testület számára, hogy a 2019. évben az ingyenes szünidei gyermekétkeztetés lehetősége a rendszeres gyermekvédelmi kedvezményben részesülők részére is biztosításra kerüljön.

Fenti célra 1.000.000,-Ft+ÁFA összeg tervezésre került a 2019. évi költségvetés tervezetben, több költség jelentkezése esetén a forrás az általános tartalék.

Határidő: azonnal

Felelős: elnök

**15. Napirend**

**Tárgy:** *Beszámoló a lejárt határidejű határozatokról*

**Krasznai Gyöngyi:** A régi 2018. évi táblázatot kérjük. Mert sok határozat volt, ami nem lett végrehajtva. Pl. Kelemen doktornő ajtajának hangszigetelése.

**Mocsáry Dezső:** Kérjük a folyamatban lévő 2018. évi táblázatot is a következő ülésre.

A Képviselő-testület Humánszolgáltató Bizottsága 3 igen szavazattal az alábbi határozati javaslatot támogatta:

**Piliscsaba Város Önkormányzat Képviselő-testülete**

**Humánszolgáltató Bizottságának**

**92/2019. (II. 26.) számú határozata**

**a lejárt határidejű határozatokról szóló beszámoló elfogadásáról**

Piliscsaba Város Önkormányzat Képviselő-testületének Humánszolgáltató Bizottsága a lejárt határidejű határozatokról készített beszámolót elfogadja. Előző évi folyamatban lévő ügyeket kérjük a következő ülésre.

Határidő: azonnal

Felelős: elnök

**16. Napirend**

**Tárgy:** *Egyebek*

**Mocsáry Dezső:** Van egy pályázat, konzorciumot hoztak létre az orvosok. És indultak rajta, a polgármester úr a beleegyező nyilatkozatát adta hozzá. Eszközökre is lehet pályázni, komoly a doktorok programja, amit átküldtek nekem.

**Bácskai Beáta:** A májusi egészségvárosi nyertesek már meg vannak, mi még a szeptemberi körben benne vagyunk. Áprilisra már meg lesz az eredmény. Már meg van a marketinges elérhetősége. Május 18-án Komáromban lesz, a másik kettőt még nem tudom. Tehát biztos, hogy a miénk nem májusban lesz.

**Hamerszkiné Valovics Rozália:** Hogy állunk a 15 éves testvérvárosi kapcsolattartással? A Szelke úr felkért minket, hogy jelöljünk ki zenekart, de akkor az a kérdés, hogy lesz a műsorba beletéve a 15 éves megemlékezés. Illetve, hogy a sport nap szerveződik-e? Én tettem egy javaslatot az igazgató úrnak, hogy márciusra tegyen egy tárgyalást, és arra hívja mega HB vezetőjét.

**Mocsáry Dezső:** Ennek a szervezője a MIKK. Nem tudom, hogy áll a dolog.

**Hamerszkiné Valovics Rozália:** A másik kérdésem, hogy holnap kell a borversenyre hozni a mintákat. Hogy kezeljük Nagy Lapást, mint testvér várost? Mert a Nagy Lapásyak mndig állják a piliscsabaiak nevezési költségét és vacsora költségét. És a mi esetünkben ez mindig probléma. Volt olyan, hogy mi előre kifizettük, és utólag nem kaptuk meg az árát. Nem biztos, hogy a Szlovák önkormányzat szeretné ezt a költséget átvállalni. Illetlen dolognak tartanánk, hogy 10 éve járnak ki a borászok, és ez nem lenne kifizetve. Akkor lenne jó, ha ezt a költséget az önkormányzat átvállalná.

**Mocsáry Dezső:** A nemzetiségi önkormányzatnak van költségvetése, önkormányzati támogatásban is részesül, abból nyugodtan meg tudja finanszírozni.

**Hamerszkiné Valovics Rozália:** Nem értek ezzel egyet, de tudomásul veszem.

**Bácskai Beáta:** A borászok a szlovák nemzetiséghez kötődnek? Szerintem ez a szervezés a Céh Egylet szervezése, nem az önkormányzat feladata. Szerintem a polgármesternek kellene egyeztetni a Céh Egylet vezetőjével. Mert mi is adunk helyszínt a borversenyhez. Mert mi adjuk a MIKK- et. Pedig van helye rá.

**Mocsáry Dezső:** Tárgyalja le a polgármester, hogy milyen módon történik ennek az összegnek a kompenzálása.

**Bácskai Beáta:** Nekem a Csaba nappal kapcsolatban lenne kérésem, hogy mielőtt márciusba leültök tárgyalni be kellene szerezni azt az információt, hogy a testvér településtől, tudnak e jönni sportolni, illetve melyik napok lennének jók. Mekkora delegációt tudnak hozni? Vállalják – e a költségeiket?

**Mocsáry Dezső:** A hivatalos meghívás elment egyáltalán a polgármestertől?

**Hamerszkiné Valovics Rozália:** Tudomásom szerint nem.Mindig volt foci is közösen a nemzetiségekkel együtt. Ezt is jó lenne tudni, hol helyezkedik majd el a programban.

**Mocsáry Dezső:** Ha nincs több kérdés, akkor 20 óra 28 perckor a nyílt ülést bezárom. Köszönöm a részvételt!

K.m.f.

Krasznai Gyöngyi Mocsáry Dezső

külsős tag elnök